钦定古今图书集成/明伦汇编/氏族典/第519卷 > 《廖用贤尚友录》 > 列御寇
## 钦定古今图书集成/明伦汇编/氏族典/第519卷 > 《廖用贤尚友录》 > 列御寇

按《列子序》：列子姓列，名御寇，郑人也。居郑圃四十年，
人无识者。初事壶丘子，后师老商氏，友伯高子，进二
子之道，九年而后，能御风而行。弟子严恢问曰：“所为
问道者，为富乎？”列子曰：“桀纣唯轻道而重利，是以亡。”
其书凡八篇。列子盖有道之士，而《庄子》亟称之。今汴
梁郑州圃田列子观，即其故隐，唐封冲虚真人，书为
《冲虚真经》。